pythainlp/thai_wikipedia_clean_20230101 huggingface dataset:
พวกเขาทั้งสอง เจอกันตั้งแต่ปีพ.ศ. 2524 ในวันแรกที่ ชีเหม่ยเจิน ไปสมัครเข้าเรียนการแสดงที่สถานีโทรทัศน์ทีวีบี เหมียวเฉียวเหว่ยเองก็ เล่าให้ฟังว่า วันที่เธอมาสมัครเรียนมีคนพูดกันว่า "ดูผู้หญิงคนนั้นสิ สวยมาก" เขาหันไปดู และพบว่าเธอสวยจริง ๆ แต่ว่าตอนนั้น เขาไม่ได้รู้สึกอยากจะจีบเธอเลย เพราะตอนนั้น เขามั่วแต่ยุ่งเรื่องงานละคร ที่ต้องเข้าถ่ายตั้งแต่เช้ายันดึกเกือบทุกวัน เหนื่อยจนไม่มีเวลาคิดเรื่องนี้ และอีกอย่างคือตอนนั้นมีคนพยายามตามจีบเธออยู่หลายคน
แต่ต่อมาในปีพ.ศ. 2525 พวกเขาทั้งสองได้มีโอกาส เล่นละครสากลแนวตลกเรื่อง "เขย่าเหลี่ยมเซียน" หรือ (You only live twice 1982 :飞越十八层) ร่วมกัน ทำให้ทั้งคู่พบรักกันในกองถ่ายละครเรื่องนี้ ด้วยการปิ๊งกันดัวยสายตา เขาเริ่มจีบเธอโดยการขับรถไปส่งเธอที่บ้านหลังเลิกกองทุกวัน และซื้อของมาให้เธอทาน จนความสัมพันธ์เริ่มพัฒนา และต่อมาก็ได้คบกันเป็นแฟนอย่างเปิดเผย ทั้งคู่คบกันราว ๆ 1 ปี แต่ในช่วงปีพ.ศ. 2526 พวกเขาจึงแยกกันอยู่พักหนึ่ง เพราะความรักของทั้งคู่ ผิวเผินดูหวานชื่น แต่ทว่าด้วยบุคลิกลักษณะนิสัยที่แตกต่างกัน ชีเหม่ยเจิน เป็นคนห้วร้อนขี้หึง
ส่วนฝ่ายชายถึงจะเป็นคน ใจเย็น แต่ก็ไม่ยอมอะไรง่ายๆ จึงทำให้พวกเขาถกเถียงกันอยู่บ่อย ๆ เมื่อต่างฝ่ายต่างเริ่มรู้สึกว่าอีกฝ่ายไม่เหมาะสำหรับตัวเองดังนั้นพวกเขาจึงแยกทางกัน
ต่อมาในช่วงปลายปีเดียวกัน ก็มีข่าวว่า ชีเหม่ยเจิน มีคนนอกวงการมาตามจีบ ส่วน เหมียวเฉียวเหว่ย ไปเจอ เหมยเยี่ยนฟาง ในละครเรื่อง "ชะตา ชีวิต" (Summer Kisses Winter Tears 1984 :香江花月夜) ที่ทั้งสองเล่นด้วยกัน ทำให้ปิ๊งกันขึ้นมา เลยตัดสินใจลองคบกันดู ถึงแม้ว่า เหมยเยี่ยนฟางจะเคยมีแฟนมาบ้างแล้วก็ตาม แต่สำหรับ เหมียวเฉียวเหว่ย ถือได้ว่า เขาเป็นแฟนคนแรกของเธอที่อยู่ในวงการเดียวกันกับเธอ แต่ก็มีสื่อคาดเดาว่าทั้งคู่คงคบกันได้ไม่นาน ด้วยบุคลิกที่แตกต่างกันมาก เพราะเหมยเยี่ยนฟางมี ภาพลักษณ์ที่ดูเซ็กส์ซี่ร้อนแรง ซึ่งแตกต่างจากเหมียวเฉียวเหว่ย และก็เป็นจริง ทั้งคู่คบกันไม่กี่เดือน จู่ๆ ก็มีข่าวว่าเขาไปตามง้อคืนดี กับชีเหม่ยเจิน ทั้ง ๆ ที่คบกับเหมยเยี่ยนฟาง อยู่ กลายเป็นข่าวฉาวรักสามเส้า ระหว่างเธอ (เหมยเยี่ยนฟาง) กับเหมียวเฉียวเหว่ย และชีเหม่ยเจิน
จนท้ายที่สุดในเดือนกุมภาพันธ์ ปีพ.ศ. 2527 เหมยเหยี่ยนฟาง ได้ประกาศยุติความสัมพันธ์กับ เหมียวเฉียวเหว่ย คงเหลือไว้แต่ความเป็นเพื่อนในวงการเดียวกันเท่านั้นโดยเธอให้สัมภาษณ์ว่า ตัวเธอ รับรู้ถึงบางอย่างที่ทำให้เราทั้งสองรู้สึกว่า ควรจะหยุดความสัมพันธ์และกลับไปอยู่ในฐานะเพื่อนในวงการแบบเดิม น่าจะดีกว่า เธอกล่าวต่อว่า "เราทั้งสองต่างมีช่วงเวลาที่ดีจริงๆ ฉันรู้จักเขามาก่อนที่จะมาคบหาดูใจกัน แต่ต่อมาเราทั้งสอง ได้มีโอกาสใกล้ชิดกันในช่วงที่ถ่ายทำละคร " เรื่อง "ชะตา ชีวิต" (Summer Kisses Winter Tears 1984 :香江花月夜)" ตอนนั้นเป็นการถ่ายทำบนเรือไม่กี่วัน ซึ่งฉันได้พบว่าเขาให้ความสำคัญเป็นพิเศษกับฉัน ดูแลฉันในเรื่องต่างๆ ฉันชอบความเป็นคนตรงไปตรงมาของเขา และเขาเป็นคนตัวสูงและหน้าตาดี รูปร่างก็ดีตรงกับความต้องการของฉัน เขาเป็นคนมีอารมณ์ขันและชอบทำเรื่องตลก ในตอนแรกที่เราคบกัน นิสัยของเราคล้ายคลึงกันมาก ฉันเห็นแต่สิ่งดี ๆ ของเขาเท่านั้น แต่ต่อมา...เมื่อฉันได้เป็นแฟนกับเขาจริง ๆ ฉันถึงตระหนักว่า มีนิสัยบางอย่างที่เราสองคนแตกต่างกัน ฉันเป็นคนที่กระตือรือร้นมาก และฉันชอบที่จะเข้าสังคมพบปะผู้คนมากมาย ซึ่งฉันสามารถหัวเราะกับทุกอย่างได้ แต่เขาไม่..และดูเงียบขรึม กว่าที่ฉันคิด อย่างไรก็ตาม เขาไม่เคยที่จะแก้ไขตรงจุดนี้ ในการจัดการกับปัญหาทางอารมณ์ของเขาที่ฉันไม่สามารถยอมรับได้ ตัวฉันเองชอบที่จะบอกเขาถึงสิ่งที่ฉันไม่ชอบไปตรง ๆ แต่บางครั้งเขาเองก็ทำเหมือนกับไม่รู้ว่าสิ่งที่เขากำลังทำคืออะไร
และถึงแม้ว่าทั้ง เหมียวเฉียวเหว่ย และ ชีเหม่ยเจิน จะบอกว่าตอนนี้พวกเขาไม่ใช่คู่รักกันแล้วก็ตาม แต่ เหมยเยี่ยนฟาง ก็ไม่คิดเช่นนั้น ในที่สุดเธอก็เลิกกับเขา
เธอบอกอีกด้วยว่า "ความซื่อสัตย์" เป็นเรื่องสำคัญมาก หัวใจของสาว ๆ ไม่เปิดกว้างพอที่จะให้คนที่เรารักไปลองคบกับคนอื่น ดังนั้นฉันจึงต้องการให้เขาเลือก แต่ในท้ายที่สุด ฉันเชื่อว่าเขาคงต้องเลือกใครสักคน ฉันไม่อยากเป็นมือที่สาม ที่เข้ามาสอดกลาง ความรักระหว่างเขากับ ชีเหม่ยเจิน ถ้าเขาอยากอยู่กับคนสองคนในเวลาเดียวกัน ฉันรู้สึกไม่ดีด้วยเลย ฉันไม่ทราบเขาคิดอย่างไร ถ้ามีการตัดสินใจที่ชัดเจนว่าจะเลือกใคร ก็จะเป็นการดีสำหรับเขา ฉันเพิ่งเริ่มต้นความสัมพันธ์กับเขา ดังนั้นฉันจึงขอให้เขาเลือกคนใดคนหนึ่ง ถ้าเขาไม่คิดจะเลือกใคร ฉันขอเป็นคนเดินจากไป ฉันไม่ต้องการให้ทั้งสามคนมีความขัดแย้งกัน"
ส่วนเหมียวเฉาเหว่ย ก็ให้เหตุผลว่า "ฉันมีความประทับใจกับ เหมยเยี่ยนฟางมาก แต่เธอทำให้ฉันรู้สึกอึดอัดใจอยู่เสมอในตอนที่คบกัน ทุกคนมีสิทธิ์ที่จะเลือกคนอื่นที่เราคิดว่าเราชอบ และเข้ากันได้ดีมากกว่า สำหรับเขา เหมยเยี่ยนฟางเหมาะที่จะคบเป็นเพื่อน สนุกสนานมากกว่า ที่จะคบเป็นแฟน
ต่อมาเขากลับไปคืนดีกับ ชีเหม่ยเจิน อีกครั้ง ส่วนเหมยเยี่ยนฟาง ก็มี หนุ่มไฮโซหน้าตาดีลูกเศรษฐีนอกวงการนามว่า โจวซื่อหลุง มาจีบเช่นกัน
ทั้งเหมียวเฉียวเหว่ย และ ชีเหม่ยเจิน กลับมาคบกันและดูเหมือนจะหวานชื่นมากกว่าเดิม แต่แล้วก็มีข่าวฉาวว่า ชีเหม่ยเจิน มีอะไรพิเศษกับ โจวเหวินฟะ ในตอนที่ทั้งคู่ถ่ายทำละครเรื่อง กระบี่เย้ยยุทธจักร พ.ศ. 2527 ด้วยกัน ถึงแม้จะเป็นข่าวลือ แต่ก็ทำให้ความสัมพันธ์ระหว่างเหมียวเฉียวเหว่ย กับชีเหม่ยเจิน มีการขัดแย้งกัน พอดีกับช่วงนี้ที่เกิดกระแส คู่ขวัญ ระหว่างเขากับ องเหม่ยหลิง ที่แฟน ๆ ละครต่างเชียร์ ให้คบกันเป็นแฟนนอกจอกันจริง ๆ สาเหตุเพราะในปีนี้ เหมียวเฉียวเหว่ยเอง มีละครที่เล่นประกบคู่กับองเหม่ยหลิง ติด ๆ กันหลายต่อหลายเรื่องและผลงานเหล่านั้น ประสบความสำเร็จอย่างมาก คนดูละครชื่นชอบที่เขาและ องเหม่ยหลิงเล่นคู่กัน จนเกิดแรงเชียร์ขึ้นมา อีกทั้งยังมีข่าวฉาวว่า ด้วยความที่ทั้งคู่เล่นละครร่วมกันบ่อย ทั้งเหมียวเฉียวเหว่ยและ องเหม่ยหลิง เกิดปิ๊งกันในกองถ่าย และมีอะไรพิเศษกัน จนกลายเป็นข่าวฉาว รักสาวเส้า ระหว่างเธอ(ชีเหม่ยเจิน) กับ เหมียวเฉียวเหว่ย (แฟนหนุ่มของเธอ) และ องเหม่ยหลิง (มือที่สาม) ด้วยความที่ข่าวฉาวเรื่องนี้ดังมาก จึงทำให้เกิดความอึดอัดใจกับทั้ง เหมียว เฉียวเหว่ย และ อง เหม่ยหลิง เป็นอย่างมาก เพราะต่างฝ่ายต่างก็มีคนรักที่คบหาดูใจกันอยู่แล้ว อีกทั้งคนรักของทั้งคู่ต่างก็เป็นเพื่อนสนิทของอีกฝ่าย จนในที่สุดตัวของ เหมียว เฉียวเหว่ย เองต้องออกมาให้สัมภาษณ์ กับสื่อเพื่อยุติข่าวลือเกี่ยวกับเรื่องนี้ว่า ตัวเขารัก ชีเหม่ยเจิน เพียงคนเดียว ส่วน อง เหม่ยหลิง นั้นเขาเห็นเธอเหมือนน้องสาวที่แสนดีเท่านั้น เพราะเขาเองไม่เคยคิดอะไรเกินเลยกับเธอเลย ส่วน องเหม่ยหลิงก็ให้สัมภาษณ์ว่า ข่าวลือทั้งหมด ไม่ใช่เรื่องจริง ตัวเธอเองยัง คบกับ ทัง เจิ้นเยี่ย อยู่
ถึงแม้...หลายคนจะรู้ดีว่าข่าวทั้งหมดเป็นแค่ข่าวลือ ซึ่งเป็นแผนการตลาดอันแยบยล ของสถานีโทรทัศน์ทีวีบี ที่ใช้ในการโปรโมตละครที่ทั้งคู่เล่นกันเพื่อให้คนดูเกิดความสนใจและเพิ่มยอดเรตติ้งก็ตาม แต่ทว่า...ก็มีข่าวลือว่า
ข่าวเหล่านี้ ทำให้ ชีเหม่ยเจิน เกิดไม่พอใจขึ้นมาได้ และกลัวว่า องเหม่ยหลิง เพื่อนสนิทคนนี้จะแย่งเหมียวเฉียวเหว่ยไปจากเธอ จริง ๆ ถึงขนาดที่ว่า ไม่อยากให้เหมียวเฉียวเหว่ย ไปใกล้ชิด สนิทสนมกับ องเหม่ยหลิง อีก และหลังจากนั้น ทั้ง เหมียวเฉียวเหว่ย และ องเหม่ยหลิง ต่างห่างเหินกันไปและติดต่อกันน้อยลง เพื่อไม่ให้แฟนสาวของเขาเข้าใจผิด
ในช่วงนี้ก็มีข่าวลือตามมาอีกว่า ชีเหม่ยเจิน เป็นตัวการที่ทำให้ความรักของ องเหม่ยหลิง กับ ทังเจิ้นเยี่ย มีปัญหากันจนถึงขั้นเลิกลา
เพราะชีเหม่ยเจิน ไปพูดคุยกับทังเจิ้นเยี่ย เกี่ยวกับ องเหม่ยหลิง ในทางที่ไม่ดี ทำให้ทังเจิ้นเยี่ย เกิดมีปากเสียง กับ องเหม่ยหลิง ในเรื่องข่าวฉาวของเธอกับเหมียวเฉียวเหว่ย จนเป็นหนึ่งในสาเหตุที่ทำให้ทั้งคู่ต้องเลิกลากันในภายหลัง และ องเหม่ยหลิง กลายเป็นโรคซึมเศร้า จนต้องคิดสั้นฆ่าตัวตาย ในปีถัดมา
หลังจากที่ องเหม่ยหลิงเสียชีวิต ทั้ง ชีเหม่ยเจิน และ ทังเจิ้นเยี่ย ต่างถูกแฟน ๆ ละคร รุมต่อว่าเป็นอย่างมาก ว่าเป็นสาเหตุหลักที่ทำให้ ดาราสาวชื่อดัง องเหม่ยหลิง ต้องจากไปก่อนวัยอันควร และในงานศพ ของ องเหม่ยหลิง ทุก ๆ คนต่างได้เห็นชีเหม่ยเจิน ร่ำไห้เสียใจเป็นอย่างมาก ต่อมา เธอได้ให้สัมภาษณ์ กับสื่อว่าข่าวลือทั้งหมด ระหว่างเธอกับ องเหม่ยหลิง ไม่เป็นความจริง และเธอไม่เคยถือโกรธ องเหม่ยหลิง ที่ไปสนิทสนมกับ เหมียวเฉียวเหว่ย เลยแม้แต่น้อย
หลังจากเหตุการณ์ร้าย คราวนั้น ทั้งเหมียวเฉียวเหว่ย และชีเหม่ยเจิน พยายามประคับประคองความรัก ถึงแม้จะมีปากเสียงทะเลาะกันอยู่เสมอ
เพราะชีเหม่ยเจินเป็นคนหัวร้อนและขี้หึงมาก แต่แล้วในที่สุด ก็ได้แต่งงานกันในปี พ.ศ. 2533 และอยู่ร่วมกันมาจนถึงปัจจุบัน โดยมีพยานรักถึง 2 คน เป็นชาย 1 หญิง 1
ละครค่ายทีวีบี.
ปีพ.ศ. 2525:-
ปีพ.ศ. 2527:-
ปีพ.ศ. 2528:-
ปีพ.ศ. 2552:-
ลิซ่า
Lisa (Japanese musician, born 1974)
ลิซา (นักร้องญี่ปุ่นเกิด ค.ศ. 1974)
ลิซา
ลิซา หรือ ลิซ่า  สามารถหมายถึง
ลิซ่า เจอร์ราด
ฟาราโซนา ฟิเดล
อาร์ตูโร บีดัล
ดาบิด ปีซาร์โร
อีบัน ซาโมราโน
อังเคโล เอนรีเกซ
เลโอเนล ซานเชซ
แผ่นดินไหวใน พ.ศ. 2561
แผ่นดินไหวใน พ.ศ. 2561 แสดงเนื้อหาเฉพาะแผ่นดินไหวขนาด 6 แมกนิจูดขึ้นไป และแผ่นดินไหวที่มีขนาดต่ำกว่า 6 ที่สร้างความเสียหาย มีผู้บาดเจ็บเสียชีวิต หรือมีความโดดเด่นอื่น วันเวลาทั้งหมดแสดงในรูปแบบเวลาสากลเชิงพิกัด (UTC) ความรุนแรงสูงสุดแสดงตามมาตราเมร์กัลลี และใช้แหล่งที่มาจากฐานข้อมูล "ShakeMap" ของสำนักงานสำรวจธรณีวิทยาแห่งสหรัฐ (USGS)
แผ่นดินไหวในประเทศไทยและใกล้เคียง.
ในส่วนนี้แสดงแผ่นดินไหวที่เกิดขึ้นในประเทศไทยและใกล้เคียง ในขอบเขตตั้งแต่เส้นเมริเดียนที่ 97 ถึง 106 องศาตะวันออก และตั้งแต่เส้นขนานที่ 5 ถึง 20 องศาเหนือ ซึ่งอาจเป็นแผ่นดินไหวขนาดเล็กที่ไม่ได้แสดงตามแบ่งรายเดือนด้านล่าง โดยเป็นข้อมูลที่รายงานโดยกองเฝ้าระวังแผ่นดินไหว กรมอุตุนิยมวิทยา
แสดงเฉพาะแผ่นดินไหวที่มีผู้เสียชีวิตตั้งแต่ 10 คนขึ้นไป
เรียงตามแมกนิจูด.
แสดงเฉพาะแผ่นดินไหวที่มีขนาดตั้งแต่ 7.0 แมกนิจูดขึ้นไป
อัครบิดรไดมีทรี (ยาเรมา)
โต๊ะกลมโทรทัศน์
บริษัท โต๊ะกลมโทรทัศน์ จำกัด เป็นบริษัทผลิตสื่อบันเทิงแห่งหนึ่งของประเทศไทย ในเครือบริษัท เวิร์คพอยท์ เอ็นเทอร์เทนเมนท์ จำกัด (มหาชน) ก่อตั้งบริษัทเมื่อวันที่ 19 มีนาคม พ.ศ. 2547 โดยมี สังข์ - ธีรวัฒน์ อนุวัตรอุดม, เอก - ชยานันต์ เทพวนินกร และโจ้ - วิรัตน์ เฮงคงดี เป็นผู้ร่วมก่อตั้ง โดยเวิร์คพอยท์ถือหุ้น 50%
รายการโทรทัศน์ทั้งหมดด้านล่างนี้ออกอากาศทางช่องเวิร์คพอยท์
ละครซิตคอมทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
ละครเวทีทั้งหมดด้านล่างนี้จัดแสดงที่โรงละครเคแบงก์สยามพิฆเนศ ชั้น 7 สยามสแควร์วัน
เอฟเอคอมมิวนิตีชีลด์ 2005
เอฟเอคอมมิวนิตีชีลด์ 2005 เป็นการแข่งขัน เอฟเอคอมมิวนิตีชีลด์ ครั้งที่ 83 ซึ่งเป็นการแข่งขันฟุตบอลประจำปีระหว่างทีมชนะเลิศ พรีเมียร์ลีก ฤดูกาล 2004–05 เชลซี พบกับ ทีมชนะเลิศเอฟเอคัพ ฤดูกาล 2004–05 อาร์เซนอล โดยการแข่งขันถูกจัดขึ้นในวันที่ 7 สิงหาคม ค.ศ. 2005 ณ มิลเลนเนียมสเตเดียม ในเมืองคาร์ดิฟฟ์ ประเทศเวลส์ สหราชอาณาจักร
รอย มุกห์ลิส
อันเดรียน กัสปารี
อากุส เอกาจายา
เก็ตส์/ชิลเบร์ตู
เก็ตส์/ชิลเบร์ตู  เป็นสตูดิโออัลบั้มแนวบอสซาโนวาโดยสแตน เก็ตส์ นักแซกโซโฟนชาวอเมริกัน และ ชูเอา ชิลเบร์ตู นักร้องนำเสียงชายและมือกีตาร์ชาวบราซิล และยังได้นักกีตาร์และผู้ประพันธ์แนวแจ๊สบอสซาโนวาชื่อดังอย่างอังโตนีอู การ์ลูช โชบิง เข้าร่วมบันทึกเสียงอีกหลายเพลง อัลบั้มเปิดตัวในเดือนมีนาคม ค.ศ. 1964 ผ่านทางค่ายเวิร์ฟเรเคิดส์ "เก็ตส์/ชิลเบร์ตู" ยังได้นักร้องเสียงผู้หญิงจาก อัสตรุด ชิลเบร์ตู ซึ่งเป็นภรรยาของชูเอา ชิลเบร์ตู มาเป็นนักร้องให้กับเพลง "Garota de Ipanema" (The Girl from Ipanema) และ "Corcovado" โดยเฉพาะในเพลง "Garota de Ipanema" ได้กลายเป็นหนึ่งในเพลงแนวบอสซาโนวาที่มีชื่อเสียงโด่งดังที่สุด ในเวลาต่อมาก็ได้รับรางวัลแกรมมี สาขาบันทึกเสียงแห่งปี และผลักดันให้ชิลเบร์ตู มีชื่อเสียงไปทั่วโลกอย่างไม่คาดคิดมาก่อน เพลง "Doralice" และ "Para Machucar Meu Coração" ก็ยังส่งเสริมแนวแซมบาบอสซาโนวาคลาสสิก ซึ่งร่วมประพันธ์โดยชิลเบร์ตูและโชบิง
"เก็ตส์/ชิลเบร์ตู" ได้รับการยกย่องให้เป็นอัลบั้มที่สร้างกระแสและทรงอิทธิพลต่อวงการบอสซาโนวาไปยังทั่วโลก ได้กลายเป็นหนึ่งในอัลบั้มแจ๊สที่มียอดจำหน่ายสูงที่สุดตลอดกาล ด้วยยอดจำหน่ายรวมกว่า 2 ล้านก็อปปี้ในปี ค.ศ. 1964 ได้รับการยกให้เป็นหนึ่งในอัลบั้มที่ดีที่สุดตลอดกาลจากนิตยสารโรลลิงสโตน และนิตยสารไวพ์ (Vipe) และได้ยกเข้าสู่หอเกียรติยศลลาตินในปี ค.ศ. 2001 "เก็ตส์/ชิลเบร์ตู" ได้รับการคำชมมากมายจากนักวิจารณ์ดนตรี ซึ่งพวกเขาได้ยกย่องเสียงร้องของชิลเบร์ตู ทำนอง จังหวะและความมินิมอลในตัวอัลบั้ม "เก็ตส์/ชิลเบร์ตู" ยังได้รับรางวัลแกรมมีในสาขาอัลบั้มแจ๊สที่ดีที่สุด และรางวัลเทคนิคเสียงที่ดีที่สุด ในหมวดไม่ใช่ดนตรีคลาสสิก นอกจากนี้อัลบั้มยังกลายเป็นอัลบั้มนอกสัญชาติอเมริกันอัลบั้มแรกที่ได้รับรางวัลแกรมมี สาขาอัลบั้มแห่งปี ประจำปี ค.ศ. 1965
เตอร์กิสถาน
เตอร์กิสถาน (; , แปลตรงตัวว่า "สถานที่ของชาวเติร์ก") หมายถึงพื้นที่หนึ่งในเอเชียกลาง ตั้งอยู่ระหว่างไซบีเรียทางทิศตะวันออกเฉียงเหนือ ทิเบต, อินเดีย และอัฟกานิสถานทางทิศใต้ ทะเลแคสเปียนทางทิศตะวันตก และทะเลทรายโกบีทางทิศตะวันออก
จากต้นกำเนิดในภาษาเปอร์เซีย คำ "เตอร์กิสถาน" ไม่เคยเป็นชื่อเรียกของรัฐชาติแห่งใดแห่งหนึ่ง ในครั้งแรก นักภูมิศาสตร์ชาวเปอร์เซียนำคำนี้มาใช้เรียกสถานที่แห่งกลุ่มชนเตอร์กิก ซึ่งก็คือที่ใดก็ตามที่มีกลุ่มชนเตอร์กิกอาศัยอยู่ ต่อมา ระหว่างที่ชาวรัสเซียกำลังขยายอำนาจลงไปทางทิศใต้เพื่อพิชิตเอเชียกลางในคริสต์ศตวรรษที่ 19 พวกเขาได้เข้ายึดเมืองเตอร์กิสถาน (ปัจจุบันอยู่ในคาซัคสถาน) ใน ค.ศ. 1864 และเข้าใจผิดว่าชื่อเมืองนี้เป็นชื่อของภูมิภาคทั้งหมด จึงได้ตั้งชื่อเขตการปกครองใหม่ของตนว่า "เตอร์กิสถาน"
ในปัจจุบัน คำ "เตอร์กิสถาน" หมายถึงภูมิภาคหนึ่งในเอเชียกลางที่มีกลุ่มชนเตอร์กิกอาศัยอยู่เป็นส่วนใหญ่ แต่ภูมิภาคดังกล่าวยังเป็นที่อยู่ของชนกลุ่มอื่นที่ไม่ใช่เตอร์กิกด้วย (เช่น ชาวทาจิก) และไม่ได้ครอบคลุมถึงพื้นที่บางแห่งที่มีกลุ่มชนเตอร์กิกอาศัยอยู่ โดยประกอบด้วยบริเวณที่ปัจจุบันเป็นเติร์กเมนิสถาน, ทาจิกิสถาน, คีร์กีซสถาน, อุซเบกิสถาน, ภาคใต้และตะวันออกของคาซัคสถาน และภาคตะวันตกของซินเจียง (ซึ่งยังเป็นที่รู้จักในชื่อเตอร์กิสถานตะวันออก หรือเตอร์กิสถานของจีน) บ่อยครั้ง พื้นที่บางแห่งของอัฟกานิสถานและรัสเซีย (ตาตาร์สถานและไซบีเรีย) ที่เป็นถิ่นฐานหลักของกลุ่มชนเตอร์กิกก็ได้รับการนับรวมอยู่ในภูมิภาคเตอร์กิสถานเช่นกัน
เตอร์กีสถาน
เตอร์เกสถาน
อาหารอินูอิต
สุลต่านบาเยซิดที่ 1
สุลต่านบาเยซิดที่ 1  หรือ สุลต่านบาเยซิดสายฟ้า สุลต่านองค์ที่ 4 แห่ง จักรวรรดิออตโตมัน พระองค์เป็นพระราชโอรสของ สุลต่านมูรัดที่ 1 ครองสิริราชสมบัติจาก ค.ศ. 1389 ถึง 1402 พระองค์ได้สร้างกองทัพที่ยิ่งใหญ่ที่สุดในโลกในเวลานั้นแต่พระองค์ไม่ประสบความสำเร็จในการปิดล้อม กรุงคอนสแตนติโนเปิล ราชธานีของ จักรวรรดิไบแซนไทน์ พระองค์พ่ายแพ้และถูกจับโดย ตีมูร์ ระหว่าง ยุทธการที่อังการา เมื่อเดือนกรกฎาคม ค.ศ. 1402 และสวรรคตระหว่างถูกคุมขังเมื่อวันที่ 8 มีนาคม ค.ศ. 1403
ภายหลังจากที่สุลต่านบาเยซิดที่ 1 พ่ายแพ้และถูกจับจักรวรรดิออตโตมันก็เกิดสงครามกลางเมืองระหว่างเชื้อพระวงศ์ด้วยกันและเกิดการว่างกษัตริย์นานถึง 11 ปีก่อนที่ สุลต่านเมห์เหม็ดที่ 1 พระราชโอรสของสุลต่านบาเยซิดจะสามารถรวมจักรวรรดิออตโตมันให้เป็นหนึ่งเดียวได้สำเร็จเมื่อ ค.ศ. 1413
แซร์โจ มัตตาเรลลา
แซร์โจ มัตตาเรลลา (; เกิด 23 กรกฎาคม ค.ศ. 1941) เป็นประธานาธิบดีคนที่ 12 ของประเทศอิตาลี ดำรงตำแหน่งตั้งแต่ 3 กุมภาพันธ์ ค.ศ. 2015 ถึงปัจจุบัน
มัตตาเรลลาเป็นนักการเมืองที่เป็น ชาวคริสต์ฝ่ายซ้าย มัตตาเรลลาเป็นสมาชิกชั้นนำของพรรค คริสเตียนประชาธิปไตย ตั้งแต่ต้นทศวรรษ 1980 จนกระทั่งยุบเขาดำรงตำแหน่ง รัฐมนตรีว่าการกระทรวงความสัมพันธ์รัฐสภา ตั้งแต่ปี ค.ศ.1987 ถึง ค.ศ.1989 และ รัฐมนตรีว่าการกระทรวงศึกษาธิการ ตั้งแต่ปี ค.ศ.1989 ถึง ค.ศ.1990 ในปี ค.ศ.1994 มัตตาเรลลาเป็นหนึ่งในผู้ก่อตั้ง พรรคประชาชนอิตาลี ดำรงตำแหน่ง รองนายกรัฐมนตรีอิตาลี ตั้งแต่ปี ค.ศ.1998 ถึง ค.ศ.1999 และ รัฐมนตรีว่าการกระทรวงกลาโหม ตั้งแต่ปี ค.ศ.1999 ถึง ค.ศ.2001 เขาเข้าร่วมพรรค เดซี่ ในปี ค.ศ.2002 และเป็นหนึ่งในผู้ก่อตั้ง พรรคประชาธิปไตย ในปี ค.ศ.2007 โดยเขาออกจากพรรคเมื่อถอนตัวจากการเมืองในปี ค.ศ.2008 และเขายังดำรงตำแหน่งผู้พิพากษาใน ศาลรัฐธรรมนูญ (อิตาลี) ตั้งแต่ปี ค.ศ.2011 ถึง ค.ศ.2015
ในวันที่ 31 มกราคม พ.ศ.2015 มัตตาเรลลาได้รับ ได้รับเลือก ให้เป็นประธานาธิบดีในการลงคะแนนเสียงครั้งที่สี่ สนับสนุนโดย แนวร่วมกลาง-ซ้าย ส่วนใหญ่นำโดย PD และพรรคฝ่ายกลาง เขาได้รับเลือกเป็นสมัยที่ 2 เมื่อวันที่ 29 มกราคม ค.ศ.2022 ทำให้เขาเป็นประธานาธิบดีคนที่สองของอิตาลีที่ได้รับเลือกตั้งใหม่ ส่วนคนแรกคือ จอร์โจ นาโปลีตาโน ในปี ค.ศ.2022 นายกรัฐมนตรีสี่คนได้ดำรงตำแหน่งขณะที่เขาเป็นประธานาธิบดี หนึ่งในนั้นคือ มัตเตโอ เรนซี หลังจากหัวหน้า PD และผู้สนับสนุนหลักของผู้สมัครรับเลือกตั้งประธานาธิบดีของเขา ปาโอโล เจนตีโลนี สมาชิกชั้นนำของ PD ที่สืบทอดตำแหน่งต่อจาก เรนซี หลังจากการลาออกในปี 2016, จูเซปเป คอนเต ในขณะนั้น นักการเมืองอิสระ ที่ปกครองทั้งพันธมิตรฝ่ายขวาและฝ่ายซ้ายในสองตู้ติดต่อกัน, และ มาริโย ดรากี นายธนาคารและอดีต ประธานธนาคารกลางยุโรป ผู้ที่ได้รับการแต่งตั้งจากมัตตาเรลลาให้เป็นผู้นำ รัฐบาลแห่งชาติ หลังจากการลาออกของคอนเต
ฟิลิป บูฮเลอร์
พระนางชยเทวี
ชยเทวี  เป็นพระมหากษัตริย์หญิงแห่งเจนละซึ่งเป็นรัฐก่อนหน้าจักรวรรดิเขมร เสวยราชย์อย่างน้อยตั้งแต่ ค.ศ. 681 ถึง 713 แต่บางแหล่งก็ว่า ค.ศ. 690–713
พระนางเป็นพระธิดาของพระเจ้าชัยวรรมันที่ 1 (ជ័យវរ្ម័នទី១ "ชัยวรฺมันที ๑") และมีพระขนิษฐาหนึ่งพระองค์ คือ Sobhajaya ผู้ซึ่งเสกสมรสกับนักบวชอินเดียนาม Sivait Brahim Sakrasvamin
พระเจ้าชัยวรรมันที่ 1 สิ้นพระชนม์เมื่อ ค.ศ. 681 โดยไม่มีรัชทายาทที่เป็นชาย พระนางจึงได้สืบราชสมบัติต่อ รัชสมัยของพระนางเต็มไปด้วยความวุ่นวายทางการเมือง และการขึ้นครองราชย์ของพระนางก็เป็นที่โต้แย้ง นำไปสู่การแบ่งแยกรัฐเจนละออกเป็นเจนละบก (ចេនឡា​គោក; "เจนฬาโคก") กับเจนละน้ำ (ចេនឡា​ទឹក; "เจนฬาทึก")
ใน ค.ศ. 713 พระนางให้สร้างจารึกไว้ที่เมืองพระนครพรรณนาถึงช่วงเวลาอันเลวร้ายในบ้านเมือง และสิ่งต่าง ๆ ที่พระนางประทานแก่เทวาลัยของ Siva Tripurankata ซึ่งพระขนิษฐาของพระนางได้สร้างขึ้นไว้ ไม่มีข้อมูลที่แน่ชัดเกี่ยวกับรัชกาลของพระนางหลังจาก ค.ศ. 713 อีก แต่จารึกหลักหนึ่งระบุว่า ใน ค.ศ. 716 มีพระมหากษัตริย์พระนาม "ปุษกร" (Pushkara) หรือ "ปุษกรักษ์" (Pushkaraksha) แล้ว และมีผู้สันนิษฐานว่า พระมหากษัตริย์พระองค์นี้ได้ราชสมบัติมาด้วยการสมรสกับราชนารี ซึ่งอาจเป็นพระนางก็ได้ แต่พระมหากษัตริย์ดังกล่าวอาจได้ราชบัลลังก์มาด้วยการยึดอำนาจก็เป็นได้เช่นกัน อย่างไรก็ดี มีผู้เห็นว่า พระนางครองราชย์จนถึง ค.ศ. 713 เท่านั้น หลังจากนั้น ผู้ครองราชย์ คือ สัมภูวรรมัน (Sambhuvarman) จนถึง ค.ศ. 716 แล้วจึงเป็นปุษกรักษ์ ตามลำดับ
จูเซปเป คอนเต
จูเซปเป คอนเต (; เกิด 8 สิงหาคม ค.ศ. 1964) เป็นอดีตนายกรัฐมนตรีคนที่ 58 ของประเทศอิตาลี ดำรงตำแหน่งตั้งแต่ 1 มิถุนายน ค.ศ. 2018 ถึงวันที่ 13 กุมภาพันธ์ ค.ศ. 2021
นางงามนานาชาติ 2011
นางงามนานาชาติ 2011  เป็นการจัดประกวดนางงามนานาชาติครั้งที่ 51 กำหนดจัดในวันที่ 6 พฤศจิกายน 2011 ณ อินเตอร์เนชันแนล เทนนิส เซ็นเตอร์ เฉิงตู, จีน อีลิซาเบธ มอสเควนลา นางงามนานาชาติ 2010 จากเวเนซุเอลา ได้สวมมงกุฎแก่มาเรีย เฟร์นันดา คอร์เนโจ จากเอกวาดอร์ เป็นผู้ครองตำแหน่งคนใหม่
ปาฏิหาริย์ร้านชำของคุณนามิยะ
ปาฏิหาริย์ร้านชำของคุณนามิยะ (ナミヤ雑貨店の奇蹟) เป็นนวนิยายจากประเทศญี่ปุ่นประพันธ์โดย ฮิงาชิโนะ เคโงะ ภายใต้สำนักพิมพ์ สำนักพิมพ์คะโดะกะวะ และได้ถูกแปลเป็นภาษาไทยโดย กนกวรรณ เกตุชัยมาศ ภายใต้สำนักพิมพ์ น้ำพุสำนักพิมพ์ จำนวน 512 หน้า
ในความเงียบสงัดยามวิกาล หัวขโมยสามคนก่อเหตุและเข้าไปซ่อนตัวในร้านชำร้าง ทันใดนั้นก็มีจดหมายลึกลับสอดเข้ามาทางช่องประตู ใครบางคนเขียนเล่าปัญหาชีวิตและขอคำแนะนำจากเจ้าของร้านชำ หัวขโมยทั้งสามจึงนึกสนุกและสวมรอยเขียนตอบเอง แต่จู่ ๆ จดหมายที่เขียนก็หายวับไป...แทนที่ด้วยจดหมายฉบับใหม่ ปรากฏว่าจดหมายที่ว่านั้นถูกส่งมาจากอดีตเมื่อ 40 ปีก่อน พวกเขาสงสัยว่าร้านชำแห่งนี้น่าจะมีกลไกบางอย่าง ทำให้ติดต่อกับคนในอีกยุคสมัยได้ และคนที่น่าจะรู้ ความลับนี้ก็คือ คุณนามิยะ เจ้าของร้าน แต่ปัญหาคือเขาจากโลกนี้ไปหลายสิบปีแล้ว เมื่อมิติแห่งกาลเวลามาบรรจบ... ร้านชำที่เคยช่วยเหลือผู้คนมากมายผ่านจดหมาย จะทำให้ปาฏิหาริย์เกิดขึ้นอีกครั้งได้หรือไม่
อัตสึยะ - หัวหน้ากลุ่มของแก็งค์เด็กสามคนจากสถานรับเลี้ยงเด็กกำพร้า มีความเย็นชาต่อการเขียนจดหมายตอบกลับ
โคเฮ - เพื่อนของอัตสึยะจากสถานรับเลี้ยงเด็กกำพร้า มีความอ่อนไหวและคอยเป็นสื่อกลางระหว่างอัตสึยะและโชตะ
โชตะ - เพื่อนของอัตสึยะจากสถานรับเลี้ยงเด็กกำพร้า ค่อนข้างเอาแต่ใจและมักมีความขัดแย้งกับอัตสึยะ
เวอร์ชันญี่ปุ่นกำกับการแสดงโดย ฮิโรกิ ริวอิจิ กำหนดฉายเมื่อวันที่ 23 พฤษจิกายน 2017
เวอร์ชันจีน.
เวอร์ชันจีนจัดทำโดย Emperor Motion Pictures และ Wanda Media กำหนดฉายเมื่อวันที่ 29 ธันวาคม 2017 แสดงนำโดย แจ็คกี้ ชาน
แชโดร์
แชโดร์  หรือ แชโดร์นมาซ  คือ ชุดคลุมชนิดหนึ่งที่ใช้ปกปิดเรือนร่างของสุภาพสตรีชาวมุสลิมในประเทศอิหร่านและในกลุ่มประเทศที่มีผู้นับถือศาสนาอิสลามนิกายชีอะฮ์ โดยเป็นผ้าคลุมยาวทรงรูปครึ่งวงกลม ส่วนมากจะเป็นสีดำ หรือสีขาว แชโดร์เป็นผ้าผืนใหญ่ที่สามารถคลุมตั้งแต่ศีรษะจนถึงเท้าของสตรี ซึ่งส่วนใหญ่แล้วแชโดร์จะไม่เย็บเป็นแขน แต่จะใช้การประคองแชโดร์ด้วยมือ หรือเข็มกลัด เพื่อรั้งแชโดร์ไว้ไม่ให้หล่น
ภาพยนตร์และรูปภาพต่าง ๆ ก่อนปี ค.ศ. 1970 บ่งบอกได้เป็นอย่างดีว่า เมื่อสมัยก่อนนั้น แชโดร์ที่เป็นสีดำนิยมใช้กันน้อยมาก เพราะส่วนมากแล้วสตรีอาหรับจะใช้แชโดร์ที่มีสีสันเสียมากกว่า
พลูทาร์ก  นักประวัติศาสตร์ชาวกรีก ได้เขียนถึงวิถีชีวิตของชาวอิหร่านในยุคสมัย จักรวรรดิอะคีเมนียะห์  ว่า “เมื่อสตรีอิหร่านจำเป็นต้องออกจากบ้านเรือนของตน เพื่อเดินทาง เธอจะนำแชโดร์มาปกคลุมตัวตนและใช้มือจับมันไว้” อะห์มัด กุสระวีย์  ได้ทำการสรุปในเรื่องนี้ว่า บุคคลที่เคร่งครัดในศาสนาอิสลามจะใช้แชโดร์เหมือนอย่างปัจจุบันนี้ ส่วนบุคคลทั่วไปก็จะใช้แชโดร์ในเวลาเดินทาง แต่จะมีขนาดผืนเล็กกว่า มีการเปลี่ยนแปลงเกิดขึ้นที่ละเล็กทีละน้อย จนกลายเป็นแชโดร์อย่างทุกวันนี้ ส่วนคำว่า แชโดร์ นั้นมีการใช้คำนี้มาตั้งแต่สมัยก่อนแล้ว
ตามข้อมูลสถิติในปี ค.ศ. 2014 ชุดแชโดร์สีดำที่ถูกนำเข้ามายังอิหร่าน มีมูลค่ามากกว่า 100 ล้านดอลลาร์
แชโดร์ในวาระต่าง ๆ.
ในประเทศอิหร่าน สุภาพสตรีจะสวมผ้าแชโดร์ในพิธีกรรมต่าง ๆ ทางศาสนาอิสลาม และจะสวมเมื่อไปยังสถานที่ศักดิ์สิทธิ์ต่าง ๆ ทั้งนี้เพื่อความเรียบร้อย และศาสนาคริสต์ในอิหร่านก็มีคำสั่งและกฎระเบียบที่เน้นย้ำสำหรับบรรดาสุภาพสตรีเช่นกัน
การประท้วงด้านความปลอดภัยทางถนนในประเทศบังกลาเทศ พ.ศ. 2561
การประท้วงเรียกร้องความปลอดภัยทางท้องถนนในประเทศบังกลาเทศ พ.ศ. 2561 เป็นการประท้วงทางสาธารณะที่กำลังดำเนินในประเทศบังกลาเทศ เริ่มขึ้นเมื่อวันที่ 29 กรกฎาคม พ.ศ. 2561 โดยเกิดจากนักเรียนจากสถาบันสองสถาบันได้วิ่งในถนนและถูกรถโดยสารประจำทางที่ไม่มีใบอนุญาตถูกต้องตามกฎหมายชนจึงทำให้เสียชีวิต ด้วยเหตุผลที่รถโดยสารประจำทางรีบที่จะมารับผู้โดยสาร เพื่อป้องกันไม่ให้ขึ้นไปยังรถโดยสารประจำทางคันอื่น กลุ่มนักเรียนจึงได้รวมตัวกันที่จะประท้วงให้มีการดูแลความปลอดภัยและเพิ่มกฎหมายที่เข้มงวดมากขึ้นมากกว่านี้ มีผู้ร่วมประท้วงมากขึ้นในประเทศบังกลาเทศอย่างรวดเร็ว. ถึงแม้ว่าการประท้วงเริ่มที่จะสามารถควบคุมได้ และเริ่มสลายการประท้วงลง แต่วันที่ 3 สิงหาคม ทางตำรวจและกลุ่มนักเรียนที่สนับสนุนรัฐบาลได้ออกมาโจมตีผู้ประท้วงและผู้รายงานข่าว
ผลตอบสนองจากนานาชาติ.
สหประชาชาติมีความเป็นห่วงต่อเด็กและเยาวชนในท้องถนนบังกลาเทศในการที่ประท้วงครั้งนี้ สถานเอกอัครทูตประจำกรุงธากา ได้มีแถลงการณ์ที่ประณามการประท้วงในครั้งนี้ สหพันธ์พิทักษ์เด็กประจำลอนดอนได้ออกมาเรียกร้องให้ฝ่ายรัฐบาลมีการดำเนินการตามกลุ่มนักเรียนที่ออกมาประท้วง
บริษัท โต๊ะกลมโทรทัศน์ จำกัด
ชะฮีด
ชะฮีด หรือ การเสียสละชีวิต (เป็นภาษาอาหรับ โดยมีรากคำศัพท์คือ ش – ه – د มาจากคำว่า شهاده หมายถึง พยาน, การแสดงตน และการรับรอง) คือบุคคลที่ถูกทรมานหรือถูกสังหาร จากการไม่ยอมรับ ไม่ยอมจำนน ต่อความอธรรม เพื่อสนับสนุนและปกป้องความเชื่อที่ถูกต้อง
ชะฮีด เป็นคำศัพท์ภาษาอาหรับ อยู่ในรูปฟอร์มอธิพจ (ซีเฆาะฮ์มุบาละเฆาะฮ์) จากรากศัพท์ شَهَدَ และมาจากรากศัพท์ (มัสดาร) شهاده โดยมีความหมายว่า พยาน การแสดงตน และการรับรอง รูปฟอร์มซีเฆาะฮ์มุบาละเฆาะฮ์จะให้ความหมายว่า การกระทำที่ได้รับการรับรองของบุคคลนั้น
ฮะดีษบทหนึ่งจากท่านศาสดาอิสลาม (ศ็อลฯ) ได้กล่าวถึงบรรดาชะฮีดว่าชะฮีดกลุ่มที่ ๕ ถือเป็นชะฮีดกลุ่มแรกในศาสนาอิสลาม โดยบุคคลแรกที่ได้รับสถานภาพชะฮีดคือ สุมัยยะฮ์ มารดาของอัมมารยาซีร หลังจากนั้นคือท่านฮัมซะ (ลุงศาสดาแห่งอิสลาม) และท่านฮุเซนบินอาลี (หลานท่านศาสดาแห่งอิสลาม) โดยได้รับสมญานามว่า “หัวหน้าบรรดาชะฮีด”
พระมหาคัมภีร์อัลกุรอานได้กล่าวถึงสถานภาพของบรรดาชะฮีดในซูเราะฮ์อาลิอิมรอน โองการที่ ๑๖๙ ถึง โองการที่ ๑๗๕ ความว่า
“และเจ้าจงอย่าได้คิดเป็นอันขาดว่าบรรดาผู้ที่ถูกฆ่าในหนทางของอัลลอฮ์นั้นตาย หามิได้ พวกเขายังมีชีวิตอยู่ ณ พระเจ้าของพวกเขาในสภาพที่ได้รับปัจจัยยังชีพ (๑๖๙). ปลาบปลื้มต่อสิ่งที่อัลลอฮ์ทรงประทานให้แก่พวกเขา จากความกรุณาของพระองค์และปิติยินดีต่อบรรดาผู้ที่ยังมาไม่ทันพวกเขาซึ่งอยู่เบื้องหลังพวกเขาว่าไม่มีความกลัวใด ๆ แก่พวกเขา และทั้งพวกเขาจะไม่เสียใจ (๑๗๐). พวกเขาปิติยินดีต่อสิ่งอำนวยความสุขจากอัลลอฮ์ และความกรุณา (จากพระองค์) ด้วยและแท้จริงอัลลอฮ์นั้นจะไม่ทรงให้สูญหายซึ่งรางวัลของผู้ศรัทธาทั้งหลาย (๑๗๑)."
นิยามของ “ชะฮาดัต” ในศาสนาอิสลาม.
นิยามของ “ชะฮาดัต” ในหลักการศาสนาอิสลาม คือ การถูกสังหารในหนทางของพระเจ้า ในศาสนาอิสลามเรียกบุคคลที่เสียสละชีวิตของตนเองในหนทางแห่งพระเจ้าว่า “ชะฮีด” ตามศาสนบัญญัติของอิสลาม ผู้ที่เป็นชะฮาดัตไม่จำเป็นต้องทำฆุซุล (อาบน้ำศพ) และทำกะฟัน (ห่อศพ) โดยในหลักฐานบางส่วนได้รับจากวัจนะของศาสดาอิสลามได้บันทึกว่า บุคคลที่ได้รับตำแหน่งชะฮีด เขาจะได้เข้าสรวงสวรรค์โดยไม่มีการสอบสวนและคิดบัญชีใด ๆ ทั้งนั้นสิ้น แม้กระทั่งการสอบสวนนั้นจะเป็นเรื่องราวของฮักกุลนาส (การลิดรอนสิทธิเพื่อนมนุษย) ก็ตาม
ในตัฟซีรของนาศิร มะการิม ชีรอซีย์ ได้กล่าวว่า ในวันกิยามะฮ์ ชะฮีดจะร่วมอยู่กับศาสดาแห่งอิสลามเพื่อให้การรับรองการกระทำของบรรดาประชาชาติ นิกายชีอะฮ์มีความเชื่อว่า ชะฮีด คือบุคคลที่ได้เสียชีวิตในสงครามก่อนที่สงครามจะจบลง โดยได้ร่วมสงครามกับท่านศาสดาแห่งอิสลาม หรือบรรดาอิมามมะอ์ซูม และหรือตัวแทนของอิมามมะอ์ซูมที่เฉพาะ และเช่นกันหากบุคคลใดถูกสังหารในช่วงการฆอยบะฮ์ (เร้นกาย) ของอิมามมะฮ์ดีย์ ในช่วงขณะทำสงครามเพื่อการปกป้องและรักษาศาสนาอิสลาม (ไม่ใช่สงครามอื่น ๆ) เขาก็มีสถานภาพ “ชะฮีด” เช่นกัน. และนอกเหนือจากสงครามดังกล่าวเขาไม่ใช่ “ชะฮีด” ถึงแม้ว่าจะได้รับมรรคผลเทียบเท่ากับชะฮีดก็ตาม สำหรับบุคคลที่เป็น “ชะฮีด” (เสียชีวิต) ในสงคราม นั้นไม่จำเป็นต้องทำฆุซุล (อาบน้ำศพ) กะฟัน (ห่อศพ) และฮุนนูต (การแต่งศพโดยพิมเสน) แต่ให้ทำการนมาซมัยยิตและฝังศพนั้นด้วยเสื้อผ้าที่เขาสวมอยู่ นี้คือศาสนบัญญัติสำหรับบุคคลที่เป็นชะฮีด (เสียชีวิต) ในสงครามรบเพียงเท่านั้น แต่สำหรับบุคคลที่ได้รับบาดเจ็บจากสงคราม และได้ออกจากสงครามมาแล้ว และได้เสียชีวิตลงในภายหลัง บุคคลดังกล่าวก็ได้รับมรรคผลแห่งชะฮีดเช่นกัน แต่ทว่าศาสนบัญญัติข้างต้น (ฆุซุล กะฟัน ฮุนนูต) นั้น ไม่ครอบคลุมสำหรับเขา
ฟัคร์ รอซีย์ และญารุลลอฮ์ ซะมัคชะรีย์ ได้รายงานวัจนะบทหนึ่งไว้ในตัฟซีรกะบีร และตัฟซีรกัชช็อฟ ว่า“พึงรู้ไว้เถิดว่า บุคคลใดก็ตามที่ได้มอบความรักแก่วงศ์วานของมุฮัมหมัด และได้ตายจากโลกนี้ไป เท่ากับตายในสภาพ ชะฮีด”
ชะฮาดัต ในกฎหมายของอิหร่าน.